google/wiki40b huggingface dataset:
Ateneo de Naga University

Ateneo de Naga University (eller Pamantasang Ateneo de Naga) er et privat katolsk universitet på Filippinene, drevet av jesuittordenen. Det holder til i Naga City i provinsen Camarines Sur, og ble grunnlagt i  1940.
Almeland

Almeland er en gammel gård beliggende like utenfor Bergen. Gården var sentral i Fana-økonomien fra tidlig middelalder, men området har vært drevet siden vikingtiden. Med egne verksteder drevet av egen vannkraft hadde gården en eksepsjonell verdiproduksjon og var viden kjent for sitt håndverk. I særdeleshet var smedarbeidene fra Indre Almeland høyt verdsatt. Det gamle verkstedet ble revet rundt år 2000, laftebygget var da i svært dårlig stand.
I dag er det ingen almetrær igjen på Almeland. Stedet har sitt navn fra den høye forekomsten av edelløvskog av alm. Denne skogen ga verdifullt trevirke til videreforedling og bidro sterkt til den økonomiske styrke som lå bak gården i århundrer.
Forekomsten av edelløvskog sier mye om den lune og solrike topografien. I tillegg til edeltrær har gården i alle tider hatt rik tilgang på vilt.
Mollivirus

Forklaring

Mollivirus sibericum er tilnærmet sfærisk virion 0,6 μm i diameter. Det omslutter en 651 kb CC-rik genom kodet 523-proteiner, hvorav 64 prosent er ORFer. Vertens ribosomale proteiner er pakket i virionet.
Stictoleptura

Utseende

Middelsstore, brunrøde eller svarte trebukker, dekkvingene oftest rødlige eller brunlige. Antennene er tynne til litt fortykkede og kortere enn kroppen. Pronotum er mer eller mindre klokkeformet, dekkvingene noe avsmalnende bakover. Beina er nokså lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er vidt utbredt i Holarktis.
Diplotaxis

Utseende

Små til middelsstore, avlange, blanke, rødlige til svarte oldenborrer. Oversiden er litt flat, hårløs og tydelig punktert. Undersiden er mer hvelvet og kledt med lange, lyse hår.

Levevis

Larvene lever i jorda, der de eter røtter.

Utbredelse

Slekten er utbredt i Nord- og Mellom-Amerika, fra Canada i nord til Panama i sør, inkludert noen av øyene i Karibia.
Coenoryctoderus candezei

Utseende

En stor (ca. 40 millimeter), nokså kraftig, blankt svart hornbille. Hannene mangler horn men kan kjennes på at fotleddene og særlig klørne på frambeina er kraftig forstørret. Hodet har en skovlformet "snute".

Levevis

Lite ser ut til å være kjent om biologien til denne slekten.

Utbredelse

Arten er utbredt på Ny-Guinea.
Richtersveldia

Utbredelse

Slekten er utbredt i Sør-Afrika.
Hanting

Hanting (kinesisk: 寒亭区; pinyin: Hántíng Qū) er et distrikt i provinsen Shandong i Folkerepublikken Kina. Det ligger i byprefekturet Weifang.

Samferdsel

Kinas riksvei 206, som går gjennom Hanting, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Paraplagiomus

Utseende

Tragocephalini er middelsstore, sylindriske trebukker, ofte ganske fargerike.

Levevis

Som de fleste andre trebukker borer larvene i ved.

Utbredelse

Slekten er utbredt i Øst-Afrika (Kenya, Tanzania og Malawi).
Bucoleonpalasset

Turistinformasjon

Man kan lett komme til palasset til fots. Se etter hovedvegen til palasset Topkapi fra utsiden, følg palassets vegger til høyre inntil man kommer fram til byporten som i dag kjennes som as «Ahir Kapi». Gå gjennom porten, vend til høyre og fortsett å gå inntil man kan se Bucoleonpalasset i bymurene på høyre side.
Amphiceratodon karooensis

Utseende

Middelsstore (7-11 millimeter), sylindriske, brune eller svarte, blanke skarabider. Kroppen er avlang og sylindrisk, spredt og grovt punktert. Hannen har to korte horn på hodet. Antennene er korte, med en spredt, tre-leddet klubbe ytterst. Pornotum er minst så langt som bredt, tvert avkuttet foran og avrundet på sidene og bak. Dekkvingene har tydelige punktstriper. Beina er nokså korte, leggene med fine pigger på yttersiden.

Levevis

Disse billene graver i sandig jord nær vann.

Utbredelse

Arten forekommer i det sørlige Afrika.
Universiteit Antwerpen

Universiteit Antwerpen (eller UA) er et mellomstort universitet som er etablert i Antwerpen. Universitetet ble opprettet i 2003 ved en fusjon av «de Universitaire Faculteiten Sint-Ignatius Antwerpen (UFSIA)», «het Rijksuniversitair Centrum Antwerpen (RUCA)» og «de Universitaire Instelling Antwerpen (UIA)».
Det har ca. 13 000 studenter og vokser. Universitetet tilbyr 23 akademiske basisutdanninger, 86 masterutdanninger og 40 master etter masterutdanninger fordelt på 7 fakultet.
Lárus Ýmir Óskarsson

Biografi

Óskarsson studerte filosofi, psykologi og filmhistorie før han studerte ved den nasjonale filmskolen i Sverige mellom 1976 og 1978.
Fra 1979 til 1982 jobbet han som sceneregissør i Island og laget Our Daily Bread for fjernsyn.
I 1982, returnerte Óskarsson til Sverige der han skapte sin debut The Second Dance, som konstaterte hans «Polanski-liknende» syn på folk og steder.
Óskarsson reiste tilbake til Island på slutten av 80-tallet og filmet Rust.
Yui

Filmer

Midnight Sun (タイヨウのうた Taiyou no Uta, Song to the Sun) (Japan, 17. juni, 2006)
Bjørkekveldfly

Utseende

Den voksne sommerfuglen er et middelsstort (vingespenn 37 – 44 mm), kraftig, lysgrått nattfly. Den er meget lik psikveldfly (Acronicta psi), og man må undersøke kjønnsorganene for å kunne skille de to artene med sikkerhet. Antennene er trådformede, kroppen er kledt med lysgrå hår. Forvingen er lysgrå med svarte streker. Disse inkluderer en kraftig lengdestrek ved roten og en nær bakhjørnet, og en X-formet tegning nær fremkanten på midten. Den har også en tynn, mørk tverrlinje som går bølgete langs ytterkanten. Bakvingene er snøhvite med diffuse, mørke flekker. Larven er gråsvart med røde vorter spredt utover kroppen og en spiss, svart pukkel på tredje kroppsledd. Den er kledt med middels lange, gråhvite hår langs sidene, på ryggen sparsomt kledt med svært lange, mørke hår.

Levevis

Arten er knyttet til myrer i lavlandet der det vokser små bjørker og andre busker. Larvene lever mest på bjørk (Betula spp.), men kan også spise andre busker og løvtrær. De voksne sommerfuglene flyr om natten i mai – juli.

Utbredelse

Arten forekommer i Nord-Afrika, Europa utenom de nordligste delene, og videre østover til Korea. I Norge er den bare med sikkerhet funnet to ganger: ved Drammen, Buskerud i 1984 og Kristiansand, Vest-Agder, 2000.

En truet art

Ut fra bare to funn er det ikke mulig å si noe om artens bestandssituasjon i Norge, utover at den åpenbart er sjelden. Imidlertid har den gått kraftig tilbake i våre naboland, og den er derfor listet som direkte truet (E) på den norske rødlisten. Man regner med at arten blir truet av drenering av myrer i lavlandet, som er blitt ganske sjeldne habitater.
Ipumbu Shiimi

Utdanning og yrkeserfaring

Shiimi har en Master of Science-grad innen finans fra 1998, og en Postgraduate Diploma innen økonomi (Economic Principles) fra 1995, fra Universitetet i London. Han har også en Diploma i utenrikshandel og ledelse fra Maastricht School of Management i Nederland, en Honours-grad i samfunnsøkonomi fra University of Western Cape i Sør-Afrika og en Bachelor of Commerce-grad i økonomi og regnskap fra University of Western Cape. 
Shiimi begynte å jobbe ved Namibia Economic Policy Research Unit (NEPRU) i 1994. Han har jobbet i sentralbanken siden 1995, og ble i november 2006 til Governor, med ansvar for forvaltningen av valutareservene, tilsynet med banknæringen, økonomisk stabilitet og økonomisk overvåkning. Han ble utnevnt til ny sentralbanksjef 25. mars 2010, av president Hifikepunye Pohamba. Han overtok da etter Tom Alweendo, som gikk til stillingen som president for Nabibias National Planning Commission.
Sindre Lysø

Bakgrunn

Lysø er født og oppvokst på Ekholt i Rygge kommune i Østfold.
Han har sin politiske bakgrunn i Arbeidernes Ungdomsfylking (AUF), og har vært medlem av AUF siden 2009, etter oppfordring fra hans mor. Lysø har innehatt en rekke verv i organisasjonen, og var lokallagsleder i AUF Moss og Omegn (2010-2012), fylkesleder i AUF i Østfold (2012-2014), sentralstyremedlem i AUF (2014-2018) før han under AUFs 56. ordinære landsmøte i oktober 2018 ble valgt som ungdomsorganisasjonens generalsekretær i perioden 2018-2020. Lysø ble i valget 2015 innvalgt til kommunestyret i Rygge som 5. representant på Arbeiderpartiets liste.
Lysø var lokallagsleder i AUF Moss og Omegn da han som deltaker på AUFs sommerleir 2011 overlevde terrorangrepet 22. juli.
Støvlus

Utseende

Støvlus er alle små insekter der ingen er lengre enn 10 mm. De fleste har vinger, men noen er vingeløse, det gjelder særlig arter som lever innendørs.
Støvlus kan ligne på bladlus, men kan skilles fra disse på vingenes ribbenett og særlig på de bitende munndelene. Bladlus tilhører nebbmunnene og har sugende munndeler, en snabel. 
Kroppen har et mykt og lite herdet hudskjelett, fargene går fra lyst grått til mer gulbrunt. Brystet (thorax) er redusert og lite hos de vingeløse, men hos de vingede artene er det større og pukkelrygget, slik at hodet kommer langt fram og ned. Vingene har et karakteristisk og enkelt ribbenett, og holde taklagt bakover kroppen i hvile, noe de har felles med bladlusene. Støvlus har ikke noen kroppsvedheng eller utvekster på bakkroppen, som haletråder og lignende.
Hodet har en bred rund form. Antennene er lange og trådformet, de består vanligvis av 13 ledd, men det kan være flere, kanskje over 20 ledd. Fasettøynene er markerte og finnes på hodets sider, hos flere arter er fasettøynene noe utstående til siden. På hodet til de arter som har velutviklede vinger er det også tre punktøyne. Munnen er nedoverrettet og den har bitende munndeler som er spesialiserte på å gnage på underlaget. Overleppen (clypus) er stor og velutviklet, den buler ut og skjuler kraftige muskler som beveger munndelene.
Beina er godt utviklet til å løpe eller gå. Fotleddene består 2 eller 3 ledd hvor det ytterste er et kloledd med 2 klør. I familien Liposcelidae er baklåret lett gjenkjennelig, bredt og kraftig.

Levevis

De fleste artene lever utendørs, men noen arter lever inne i hus og kjellere, der det er relativt høy luftfuktighet. Støvlus lever på trær, bergvegger og fuglereder.  De gnager på planter, muggsopp, soppsporer, alger, lav, bark, døde dyr (tørket), papir og lignende. 
Selv om flere arter har vinger, flyr de ikke mye, vanligvis går de heller rundt i en noe typisk, rykkvis gange.
Egg legges ofte sammenspunnet, i klumper eller i tråder,  nær der maten finnes. Jomfrufødsel er ikke uvanlig.
Støvlus har ufullstendig forvandling, det vil si at utviklingen fra egg til voksen skjer gradvis. Nymfene må gjennom 6 stadier før de er fullt utviklet og kjønnsmodne (imago). De mangler et puppestadium (metamorfose). Vanligvis er det flere generasjoner i løpet av ett år.

Skadedyr

Støvlus er vanligvis ikke regnet som hverken skadedyr eller nyttedyr. Siden de gnager på (lever av) dødt organisk materiale er de et fryktet dyr på museum og  i insektsamlinger, der de under gunstige forhold kan formere seg og bli tallrike. De er avhengige av en nokså høy luftfuktighet for å leve og et støvlusangrep kan stoppes dersom luftfuktigheten reduseres. De trives ikke i et vanlig, tørt inneklima.
Forekomst av støvlus i hus har vært knyttet til tilfeller av astma, men det er usikkert om dette skyldes støvlusene selv eller det faktum at der de trives er det gjerne høy fuktighet og mye muggsopper.
Brokskar

Brokskar er ei bygd i Tromsø kommune. Den ligger nordvest på Malangshalvøya, på sørsida av Straumsfjorden.
Fylkesvei 286 passerer gjennom bygda. Til Tromsø sentrum er det rundt 23 kilometer i luftlinje, mens kjørelengden via Ryatunnelen er 44 kilometer.
Arnøyfjorden

Arnøyfjorden er en fjord i Nærøy kommune i Nord-Trøndelag på nordsiden av Folda. Fjorden starter ved Tviberg, like nord for Abelvær, og strekker seg 10 kilometer nordøstover til Hamlandsøya. Fjorden har innløp mellom Åndalsnes i sør og Uraneset i nord. En rekke øyer og holmer ligger på nordsiden av fjorden. De største av disse er Måøya og Arnøya, som fjorden er oppkalt etter. På nordsiden av Arnøya ligger Rossøyfjorden.
Fylkesvei 768 går langs sørsiden av fjorden.
3000 meter hinder

3000 meter hinder er en løpsøvelse innenfor friidrett, der atleten skal forsere hinder underveis i løpet. Det skal også passeres en vanngrav, noe som regnes for krevende fordi løperen lett mister rytmen når graven forseres.
Løvøy kapell

Kirkebygningen

Løvøy kapell er et steinkapell som er bygd en gang i tidsrommet 1223 – 1398 e.Kr. Langveggene er drøyt 10 meter og gavlveggene 7 meter. Etter tradisjonen skal den være bygget i Olav Kyrres regjeringstid (1066–1093).
Selve kirkeformen er kjent fra Orknøyene og Man, med skip og kor bygget sammen uten skillevegg. Også de sirkelrunde lysåpningene i gavlveggene er typiske kjennetegn for denne kirkearkitekturen. Av 1200-tallets opprinnelige kirkebygg er det gamle steinalteret fremdeles i bruk. Selve alterplaten har sin egen historie ettersom den kom til rette på Falkensten bruk der den hadde gjort tjeneste som dørhelle i mange år. Den ble brakt tilbake til kirkebygget under restaureringen på midten av 1900-tallet.
Etter reformasjonen 1536 lå kirken i mange år i ruiner. I 1882 ble ruinene fredet, i 1928 ble restaureringsarbeidet tatt opp, og i 1950 kunne Løvøy kapell gjenåpnes til kirkelig bruk.
St. Olavsbrønnen som ligger ved kirken, var et av de viktigste valfartssteder på Østlandet i katolsk tid, den ble regnet som en «hellig kilde» og man trodde at vannet i brønnen hadde helbredende kraft. Kapellet var viet til St. Halvard og St. Martin.

Interiøret

Alterbordet hører til kirkens eldste inventar. Det er murer av sten med marmor topp-plate.
Kunstnerparet Britt Bakken og Hans Gerhard Sørensen har stått for det meste av kirkens utsmykning, slik som Altertavlen – et korsformet mosaikkarbeide med motivet "Den oppstandne Kristus", den dreibare kleberstensdøpefonten med fire motiv fra Jesus liv og prekestol og alterring. Av andre nevneverdige detaljer kan nevnes det store krusifikset på nordveggen, som er et håndarbeide fra Oberammergau i Tyskland og kristusfiguren  som står bak i kirkerommet, Denne er Italiensk, og innkjøpt til kapellet i København.
Kirkens orgel er plassert bak i kirkens nordvestre hjørne, og er bygget av Vestfold Orgelbyggeri i 1969, med en ekstra stemme lagt til i 2010.
Fekting under Panamerikanske leker 1971

Fekting under Panamerikanske leker 1971. Fekting var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det var individuelle og lagkonkurranser for menn i florett, kårde og sabel og i florett for damer. USA ble beste nasjon med fem gullmedaljer foran Cuba med tre.
Vikafjorden (Vaksdal)

Vikafjorden er en arm av Veafjorden i Vaksdal kommune i Hordaland. Den fortsetter som Bolstadfjorden og totalt er fjordene 16 kilometer lange. Selve Vikafjorden er 4,5 kilometer lang. Fjorden har innløp mellom Hyrni i nord og Solarås ved Stamnes i sør. Den ytterste delen av fjorden heter bare Sundet. Like innenfor Stamnes ligger Fethaugen. På andre sida av Fethaugen ligger gården Vik, som fjorden er oppkalt etter. Litt lengre øst ligger Straume, ved den smale Bolstadstraumen og på den andre sida starter Bolstadfjorden som går inn til Bolstadøyri.
Ved Straume ligger også steinalderbosetningen Skipshelleren.
Allround-VM på skøyter 1936, kvinner

Allround-VM på skøyter 1936, kvinner ble arrangert i Stockholm, Sverige den 26. og 27. februar 1936 og var det første offisielle verdensmesterskap for kvinner.  
Kit Klein fra USA ble den første offisielle kvinnelige verdensmester på skøyter.
Birmingham Six

Birmingham Six bestod av de seks mennene Hugh Callaghan, Patrick Joseph Hill, Gerard Hunter, Richard McIlkenny, William Power og John Walker. De ble 15. august 1975 dømt til livsvarig fengsel for å ha bombet flere puber i Birmingham. Eksplosjonene hadde drept 21 mennesker og skadet 182.
Dommen mot de seks ble opphevet 14. mars 1991 av appelldomstolen for England og Wales og erklært som justismord etter nesten 16 år. De seks dømte fikk senere tilkjent oppreisning på mellom £840 000 og £1,2 millioner hver.
Cape Maria van Diemen

Cape Maria van Diemen er et nes og det vestligste punktet på Nordøya på New Zealand. Siden neset ligger på nordenden av Aupourihalvøya er det en vanlig feiloppfatning at neset også er det nordligste punktet på Nordøya. Det nordligste punktet er Surville Cliffs 30 kilometer øst for Cape Maria van Diemen.
Neset ble navngitt av den nederlandske oppdageren Abel Janszoon Tasman under hans oppdagelsesreise i Sør-Stillehavet i 1643. Navnet er etter kona til sponsoren hans Anthonie van Diemen som var guvernør ved den nederlandske kolonien i Batavia (nåværende Jakarta i Indonesia. På den samme reisen navngav han også Van Diemens land (nåværende Tasmania).
Vietas kraftverk

Vietas kraftverk er en demning med et vannkraftverk i Luleälven i Sverige. Dette anlegget har en totalt installert effekt på 325 MW.
French Frigate Shoals

French Frigate Shoals er et atoll 560 miles nordvest for Honolulu i Stillehavet Den består av et 20 kilometer langt halvmåneformet rev, samt 12 sandøyer. Desseuten er det en vulkansk øy på 36 meter kallt La Perouse Pinacle. Navnet stammer fra den franske oppdagelsereisende Jean-François de La Pérouse, som var nær ved å miste to fregatter på revet.
Under andre verdenskrig fungerte atollet som nødlandingsbane for amerikanske fly, og rullebanen og bygninger fra den tid eksisterer den dag i dag.
Armagh (grevskap)

Etymologi

Navnet Armagh er avledet fra det irske ordet Ard i betydningen «høyt» (eller «høyt sted») og Macha. Sistnevnte, Macha, er en førkristen gudinne assosiert med hester er nevnt i Lebor Gabála Érenn, og er også sagt å være ansvarlig for bygdeborgen Emain Macha (i dag festningen Navan Fort i nærheten av byen Armagh) som fungerte som hovedkvarteret for Ulaid-kongene (som har gitt sitt navn til Ulster), også tenkt å ha betydningen «Machas høyde». Ard Macha ble senere anglisert som Ardmagh, som til sist ble Armagh.
Polen rundt 2010

Polen rundt 2010 var den 67. utgaven av Polen rundt. Det ble arrangert fra 1. til  8. august. Rittet startet i Sochaczew og ble avsluttet i Kraków, og Daniel Martin vant rittet sammenlagt.
I tillegg til de 18 ProTour-lagene var Team Poland BGŻ, Vacansoleil, Cervélo TestTeam, BMC Racing Team og Skil-Shimano invitert til å delta.
Longyao

Longyao (kinesisk: 隆尧县; pinyin: Longyao Xian) er et fylke i byprefekturet  Xingtai i Hebei i Folkerepublikken Kina. 
Befolkningen er på 464.921 (1999).

Kulturminner

Tang-mausoleet i Longyao (Longyao Tang zu ling, 隆尧唐祖陵) ble i 2006 i Folkerepublikken Kinas liste over kulturminner.
Fast eiendom

Fast eiendom er i juridisk sammenheng grunn, samt eventuell bebyggelse som finnes på denne. Også utvinnbare naturressurser, som for eksempel mineraler, regnes som del av den faste eiendommen inntil de blir utvunnet og dermed går over til å bli løsøre. Alle faste eiendommer skal matrikuleres, det vil si tildeles et gårdnummer og bruksnummer, slik at de kan identifiseres.
Rettigheter til fast eiendom, som for eksempel eiendomsrett, panterett eller en servitutt kan registreres (tinglyses) på eiendommens blad i grunnboka. Ulike måter en fast eiendom kan registreres som er blant annet grunneiendom, festetomt eller som en seksjon. Fast eiendom vil være registrert med en eller flere hjemmelshavere.
Deltorhinum batesi

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Arten er utbredt i Sør-Amerika.
Stiff Little Fingers

Stiff Little Fingers er et nordirsk punkband etablert i 1977. Bandet hadde mye innvirkning på andre punkband.
Amfi Finnsnes

Amfi Finnsnes er et kjøpesenter på Finnsnes i Lenvik. Senteret åpnet 20. oktober 2005 og hele 10 000 mennesker møtte opp på åpningsdagen. Amfi Finnsnes har 43 butikker, inkludert tre spisesteder, fordelt på 12877 kvadratmeter. Senteret har 220 ansatte og et stipulert besøk på ca. 1,5 millioner kunder i året.
Forventet årlig omsetning er i 2009 er på 320 millioner kroner. Kjøpesenteret ble allerede første året landskjent da de arrangerte gudstjeneste i senteret søndag før jul, noe som skaffet stor oppmerksomhet i media landet rundt. Gudstjenesten er blitt et fast innslag siste søndag før jul.
Amfi Finnsnes ligger i krysset ved rundkjøringa i Finnsnes Sentrum bare et steinkast fra Hurtigrutekaia og ca. 1 km fra Gisundbrua som knytter Norges nest største øy Senja til fastlandet. Senteret har parkering på taket (3. etasje), og på andre siden av Meierigata, totalt 300 parkeringsplasser. Senere ble Meieribygget revet og en ny parkeringsplass ble etablert. Den har også minibank av Danske Bank, postkasse og rullestoler i 1. etasje.
Amfi Finnsnes ble i 2007 nominert av Nordic Council of Shopping Centres som en av tre finalister til prisen «Årets kjøpesenter» 2006, sammen med CC Gjøvik og Oslo City.
Skjermskraping

Skjermskraping, av engelsk screen scraping, vil si å kopiere tekst og medieelementer fra eksterne kilder for å ekstrahere nyttig informasjon. Vanligste form er skraping av nettsider.
Skjermskraping benyttes ofte for å koble ulike informasjon fra ulikenettsteder og skal bøte på at nettstedene som kobles ikke har lagt ut informasjonen i strukturerte tekstformater som gjør kobling enkelt.
Sumpbåt

Sumpbåt er en båttype med flat bunn og innenbords motoriseret propell som driver båten med lufttrykk, derav den navnet luftbåt (airboat) på engelsk. Sumpbåter er egnet som transportmiddel i sumpvannområder, som i blant annet Florida Everglades nasjonalpark og Louisiana Bayou, hvor de brukes til fiske, jakt og økoturisme.

Beskrivelse

Motor og propell er plassert innenbords, bak i båten, i et beskyttende metallgitter. Propellen presser luftstrømmen bakover og dermed fartøyet fremover. Styring av båten gjøres ved å vri på vetrikalt plasserte ror som tvinger luften rundt på en av sidene og på den måten dreier båten. Til sterkere luftsstrøm til mindre styring skal til for å svinge. Propellen kan ikke vendes for rygging. Nedbremsing utføres ved å redusere propellens rotasjon. Utover det er ikke båten utstyrt med bremser.
Transportregimentet

Transportregimentet (TR),med standkvarter på Høytorp fort på Mysen var en tidligere rulleførende avdeling for transportenheter på Østlandet.

Videre utvikling, amerikansk våpenhjelp 1950-1953

Hovedopgaven til Transportgruppen i disse årene var å utdanne personell for tjeneste i Tysklandsbrigaden. Befalingsmenn ved staben på Akershus, øvingsavdelingen på Sør-Gadermoen og bilskolen på Helgelandsmoen tjenestegjorde derfor ved Transport- og forsyningskompaniet  i Tyskland i kortere eller lengre perioder.
Øvingsmessig kan det neppe være tvil om at tjenesten i Tysklandsbrigaden betydde svært mye for Hærens kvalitative gjenreising etter 1945. Spesielt nyttig var lærdommene i feltforsyningstjeneste, som var et forsømt felt i Norge før 2. verdenskrig og som ikke hadde blitt øvet eller bygd opp under krigen 1940-45.
Etter Norges tilslutning til NATO i 1949 kom den amerikanske våpenhjelpen. Avtalen om levering av materiell ble undertegnet 27. januar 1950, men allerede før dette hadde Norge mottatt betydelig våpenhjelp  fra USA og Canada. Transportgruppen fikk derfor i 1951 skiftet ut alle sine eks-tyske våpen og fikk amerikanske kjøretøy, i hovedsak GMC 2 1/2 tonn 6 x 6 dekket Hærens transportbehov.  Det er beregnet at militærhjelpen hadde en verdi på 72 milliarder kroner.